cyanic-selkie/wikianc huggingface dataset:
Žaime Sunje Neto
Biogrāfija
Pazīstams arī kā Brazīlijas un starptautiskās šaha dzīves organizators. No 1988. līdz 1992. gadam bijis Brazīlijas šaha federācijas prezidents. 1996. gadā piedalījies Starptautiskā šaha federācijas (FIDE) prezidenta vēlēšanās, kurās, neraugoties uz daudzu Eiropas šaha federāciju atbalstu, zaudējis Kirsanam Iļumžinovam ar balsošanas rezultātu 44:87.
Asmaļu dzimta
Asmaļu dzimta ir vaboļu dzimta, kurā ietilpst apmēram 600 sugu. Tās ir vidēji lielas vaboles, kuru garums ir 4—19 mm. Dzīvo mirušā koksnē un zem koku mizas. Vaboles ir pārsvarā plēsēji.
Kļava (uzvārds)
Kļava ir latviešu cilmes uzvārds. Cilvēki ar šo uzvārdu:
Armēnija 2000. gada vasaras olimpiskajās spēlēs
Šajās vasaras olimpiskajās spēlēs Armēnijas sportisti izcīnīja vienu olimpisko medaļu (bronzas medaļu). Šo medaļu Armēnija izcīnīja svarcēlājs Arsēns Melikjans. Sākotnēji arī svarcēlājs Ašots Danieljans izcīnīja bronzas medaļu, taču vēlāk tā tika atņemta saistībā ar pozitīviem dopinga rezultātiem.
Armēnijas karognesējs 2000. gada Sidnejas spēļu atklāšanas ceremonijā bija cīņas sporta pārstāvis Vahinaks Galustjans.
91. gads
91. gads bija garais gads, kas pēc Jūlija kalendāra sākās sestdienā.
Islāms Āfrikā
Āfrika bija pirmais kontinents, kurā islāms izplatījās no Dienvidrietumu Āzijas 7. gadsimta sākumā. Gandrīz trešdaļa pasaules musulmaņu dzīvo Āfrikā.
Islāma sarežģītību Āfrikā atklāj daudzās Āfrikas valstīs pastāvošās domas skolas, tradīcijas un viedokļi. Daudzas Āfrikas etniskās grupas, galvenokārt Ziemeļāfrikā, Rietumāfrikā un Austrumāfrikā, uzskata islāmu par savu tradicionālo reliģiju. Islāma praktizēšana kontinentā nav statiska, un to pastāvīgi pārveido dominējošie sociālie, ekonomiskie un politiskie apstākļi. Kopumā islāms Āfrikā bieži pielāgojās Āfrikas kultūras kontekstam.
Saskaņā ar aplēsēm 2002. gadā musulmaņi veidoja 40 % Āfrikas iedzīvotāju, un šis īpatsvars ir nedaudz samazinājies, jo Āfrikā uz dienvidiem no Sahāras, kur pārsvarā dzīvo kristieši, ir augsts dzimstības līmenis. Islāms ir galvenā reliģija Ziemeļāfrikā, Āfrikas ragā, Sāhelā, Svahili piekrastē un Rietumāfrikā.
1670. gads Latvijā
Šajā lapā ir apkopoti '''1670. gada notikumi pašreizējās Latvijas''' teritorijā, kuras Kurzemes un Zemgales novadi atradās Kurzemes hercogistes sastāvā. Kurzemes ziemeļdaļā atradās Piltenes apgabals, kurš atradās Kurzemes hercogistē ar autonomijas tiesībām. Vidzemes novads ietilpa Zviedru Vidzemes sastāvā, kas bija Zviedrijas domīnija, bet Latgales novads poļu Vidzemes jeb Inflantijas sastāvā, kas bija Žečpospolitas province.
Kalpaki
Kalpaki ir ciems Smiltenes novada Apes pagastā. Atrodas pagasta centrālajā daļā 4 km no pagasta centra Apes, 52 km no novada centra Smiltenes un 174 km no Rīgas.
Apdzīvotā vieta atrodas pie autoceļa A2.
Islāms Austrālijā
Islāms Austrālijā ir viena no reliģijām valstī. Saskaņā ar 2021. gada tautas skaitīšanas datiem Austrālijā kopējais cilvēku skaits, kuri sevi identificēja kā musulmaņus, bija 813 392 jeb 3,2 % no kopējā Austrālijas iedzīvotāju skaita.
Lielākā daļa Austrālijas musulmaņu ir sunnīti, bet ievērojams mazākums pieder šiītu konfesijai.
Jonišķu rajona pašvaldība
Jonišķu rajona pašvaldība ir viena no 60 Lietuvas pašvaldībām. Atrodas vēsturiskajā Žemaitijas novada daļā, kas līdz 13. gadsimta beigām ietilpa Zemgalē, bet 1422. gada Melnas līguma noslēgšanas nokļuva Lietuvas dižkunigaitijas sastāvā. Tā robežojas ar Pakrojas rajona, Šauļu rajona un Akmenes rajona pašvaldībām, kā arī Latviju.
Zeltainās pupiņas
Zeltainās pupiņas jeb mungo pupiņas (Vigna radiata) ir tauriņziežu dzimtas suga. Šī suga ietilpst Vigna ģintī. Agrāk tā tika klasificēta kā pupiņu ģints (Phaseolus) suga. Kārlis Linnejs tās nosauca par Phaseolus radiatus, un joprojām diezgan bieži šī suga tā tiek dēvēta. Kā dārzenis tās plaši tiek kultivētas Indijā, Ķīnā un Dienvidaustrumāzijā. Zeltainās pupiņas tiek izmantotas daudzu Āzijas valstu virtuvēs.
Hosrova rezervāts
Hosrova meža valsts rezervāts (hy) ir stingra režīma dabas rezervāts Armēnijā. Tiek uzskatīta par vienu no pasaulē vecākajām aizsargājamām dabas teritorijām ar vairāk nekā 1700 gadu vēsturi. Nosaukts par godu armēņu valdniekam Hosrovam III (330–338), kurš pavēlēja tā laika Armēnijas galvaspilsētas Artašatas apkārtnē stādīt mežu, lai uzlabotu klimatiskos apstākļus. Oficiāli valsts rezervāts dibināts 1958. gadā. No 4. gadsimta līdz mūsu dienām saglabājušās kadiķu un ozolu audzes.
Roberts Vaizs
Roberts Ērls Vaizs (en, dzimis, miris ) bija ASV kinorežisors, kinoproducents un montāžists. Par filmām "Vestsaidas stāsts" (1961) un "Mūzikas skaņas" (1965) saņēmis Amerikas Kinoakadēmijas balvas kā labākais režisors. Abas filmas ieguva arī labākās filmas balvu, un Vaizs saņēma šo balvu kā producents. Ticis arī nominēts labākās montāžas balvai par filmu "Pilsonis Keins" (1941). Vaizs režisēja un producēja filmu The Sand Pebbles (1966), kas tika nominēta labākās filmas balvai.
Vaizs ir arī režisors tādām filmām kā The Body Snatcher (1945), Born to Kill (1947), The Set-Up (1949), "Diena, kad apstājās Zeme" (The Day the Earth Stood Still, 1951), Destination Gobi (1953), This Could Be the Night (1957), Run Silent, Run Deep (1958), I Want to Live! (1958), "Spoku nams" (The Haunting, 1963), The Andromeda Strain (1971), The Hindenburg (1975) un "Zvaigžņu ceļš" (Star Trek: The Motion Picture, 1979).
No 1985. gada līdz 1988. gadam bijis Kino mākslas un zinātnes akadēmijas prezidents.
Spiegs (filma)
"Spiegs" (en) ir 2015. gada ASV asa sižeta komēdija, kuras režisors, scenārija autors un viens no producentiem ir Pols Feidžs. Galvenās lomas atveido Melisa Makkārtija, Džeisons Steitems, Rouza Bairna, Miranda Hārta, Džūds Lo, Bobijs Kanaveils un Elisone Dženija. Filmas pirmizrāde notika South by Southwest filmu festivālā.
CIP analītiķis piesakās iefiltrēties ieroču tirgotāja pasaulē, lai novērstu globālu katastrofu.
Tralī
Tralī (en, ga) ir lielākā pilsēta Kerri grāfistē, Mansteras provincē, Īrijā. Pilsētā atrodas Kerri grāfistes pārvaldes centrs. pilsētā dzīvoja 23 691 iedzīvotāji.
Autoceļš V673
Vēsture
2015. gada 27. janvārī tika izsludināts konkurss par autoceļa posma Daugavpils-Elerne (0,1-12,7 km) seguma uzturēšanas darbiem.
Ungārijas Elizabete
Svētā Ungārijas Elizabete vai Tīringenes Elizbete (de, hu; dzimusi, mirusi ) bija Ungārijas karalistes princese, Tīringenes landgrāfiene un katoļu svētā. Slimnīcu un medmāsu svētā aizbildne. Piemiņas diena — 17. novembris.
Dzimusi Ungārijas karaļa Andrāša II ģimenē. 14 gadu vecumā apprecējās ar Tīringenes landgrāfu. 20 gadu vecumā kļuva par atraitni, par saviem līdzekļiem nodibināja slimo patversmi, kurā pati darbojās. Mirusi 24 gadu vecumā.
Teitoņu ordeņa celtā Marburgas Sv. Elizabetes baznīca, kurā atradās Elizabetes kaps, viduslaikos kļuva par ievērojamu svētceļojumu vietu. Sākoties reformācijai Elizabetes relikvijas tika no baznīcas izvāktas. Tagad tās atrodas Vīnē, Stokholmā un Košicē. Baznīcā savukārt pēc Otrā pasaules kara tika apglabāts Pauls Hindenburgs.
Maniaki kauja
Maniaki kauja notika Grieķu neatkarības kara laikā 1825. gada 20. maijā pie Maniaki ciema Grieķijā, mūsdienu Mesinijas nomes Pilas-Nestoras dēmā, starp Ibrahima Pašā vadītajiem Osmaņu impērijas ēģiptiešu spēkiem un Papaflesasa vadītajiem grieķu separātistu spēkiem.
Marī Luijs Damots
Marī Luijs Damots (fr; dzimšanas un miršanas datums nav zināms) bija franču paukotājs. Startējis 1900. gada vasaras olimpiskajās spēlēs.
Maniaki kauja
Kauja beidzās ar ēģiptiešu, kuriem bija vairākkārtīgs skaitliskais pārsvars, uzvaru, un tās laikā abi grieķu komandieri Papaflesass un Pieross Voidis gāja bojā.
Priekšvēsture
No 1821. līdz 1824. gadam Osmaņu impērija nesekmīgi mēģināja apspiest Grieķijas revolūciju. 1824. gadā sultāns bija spiests pēc palīdzības vērsties pie Ēģiptes valdnieka un sava vasaļa Muhameda Alī. Muhamedam Alī bija sava armija un flote, krietni labākas nekā viņa sizerēnam, kuras viņam bija organizējuši Eiropas, galvenokārt bijušie Napoleona, virsnieki. Ekspedīcijas vadība tika uzticēta mamelukam Ibrahimam, Muhameda Alī adoptētajam dēlam, kristiešu zēnam, kuru bērnībā esot nolaupījuši turki, pēc citu avotu domām — viņa dēlam no kristietes.
Marī Luijs Damots
Damots 1900. gada Parīzes olimpiskajās spēlēs startēja paukošanā ar špagu profesionāļiem. Šajā disciplīnā viņš izcīnīja 5. vietu
Maniaki kauja
Priekšvēsture
Ibrahima flote sākotnēji palīdzēja turkiem apspiest sacelšanos Krētas salā un pēc tam 1824. gada 27.—29. maijā nopostīja Kasosas salu. 1825. gada 12. februārī Ibrahims, izmantojot grieķu iekšējās nesaskaņas, netraucēti izsēdās pārsvarā turku apdzīvotajā Metoni pilsētiņā Peloponēsas pussalas dienvidrietumos un 18. februārī pārtrauca turku kontrolētā netālā Koroni cietokšņa aplenkumu.
Pēc tam Ibrahims devās uz Pilas pilsētu. 7. aprīlī nemiernieki mēģināja apturēt turkus un ēģiptiešus pie Kremidi, taču tika sakauti. Ibrahims aplenca Pilas cietokšņus (Palokastro un Niokastro), un 26. aprīlī Ēģiptes flote kaujā ieņēma Pilas līci sedzošo Sfaktirijas salu. 30. aprīlī nemiernieki atkāpās no Palokastro cietokšņa, bet 6. maijā — no Niokastro cietokšņa. Ibrahims ieņēma Pilas cietokšņus, nostiprinājās Peloponēsas dienvidrietumos un gatavojās doties gājienā uz pussalas centru Tripoli, lai veiktu, viņaprāt, pēdējo triecienu grieķu dumpim.
Papaflesass
Grigorioss Dikeoss, pazīstams arī kā Papaflesass (tulkojumā — karstasinīgais garīdznieks), bija viena no nozīmīgākajām Grieķijas revolūcijas figūrām. Garīdznieka sutāna maz atbilda viņa raksturam, dzīvesveidam un revolucionārajam garam.
1821. gada sacelšanās sākumā viņa lomu Peloponēsā bija grūti pārvērtēt. Viņš bija starp vietējiem revolūcijas līderiem, vienlaikus būdams Aleksandra Ipsilanta pārstāvis pussalā. Uz 1825. gadu viņš bija kļuvis par kara ministru un iegrimis intrigās, kuras pārbagātīgi valdīja starp sacelšanās dalībniekiem līdz pat iekšējam pilsoņu karam. Pēc ēģiptiešu desanta Papaflesass, neatzīdams premjerministra Kunturioti noslieci veidot algotņu armiju, atgriezās pie revolucionārā darbības stila, sākotnēji gribēdams pats sakaut turkus un uz popularitātes viļņa gāzt valdību. Viņam izdevās Tripoles apkaimē salasīt nelielus un redzami nepietiekamus spēkus, un no viņa šā laika vēstulēm redzams, ka viņš vairs necerēja ar tiem gūt uzvaru vai vismaz izdzīvot.
Kaujas norise
Sapulcējot ap 2 vai 3 tūkstošiem nemiernieku, Papaflesass 19. maijā ieņēma pozīcijas netālu no Maniaki ciema, kalna nogāzē. Viņa pozīcija nedeva nekādas stratēģiskas priekšrocības un bija tikai ceļa aizšķērsošana. Kad parādījās Ibrahima karaspēks, daļa nemiernieku un tiem pievienojušos zemnieku sāka dezertēt. 20. maija rītausmā nemiernieki steigšus sāka būvēt 3 bastionus. Pirmo, vistālāk uz ziemeļiem, aizsargāja pats Papaflesass. Otro centrā uzņēmās viņa brāļadēls Dimitris. Trešo dienvidos — Voidis. Ibrahima spēki divās kolonnās apņēma grieķu pozīcijas, trešā ieņēma pozīciju, kas novērsa iespējamu grieķu pastiprinājumu pienākšanu. Bet Papaflessas to uzskatīja par pozitīvu notikumu, uzskatot, ka tādā veidā viņa ļaudis cīnīsies izlēmīgāk un pārtrauks dezertēt.
Pirmais ēģiptiešu uzbrukums ilga 4 stundas, bet palika bez rezultātiem. Pusdienlaikā trompetisti spēlēja atkāpšanos, un ēģiptieši apsēdās paēst. Komandieri atkal neveiksmīgi mēģināja pārliecināt Papaflesasu mēģināt izlauzties.
Pēc pusdienām ēģiptieši divreiz sasniedza grieķu pozīcijas, bet tika atsisti. Visbeidzot Ibrahims visus spēkus meta uz Papaflesasa bastionu. Brāļadēls Dimitris, atstājot savu bastionu, metās palīgā tēvocim, bet Papaflesass lika viņam atgriezties. Pa šo laiku ēģiptieši jau bija ielauzušies otrajā bastionā, un Dimitris Flesass gāja bojā. Trešais bastions noturējās visilgāk, bet arī tika ieņemts. Tikai nelielai daļai grieķu izdevās izlauzties, pārējie tika nogalināti kaujas laikā vai pēc tās.
Pēc kaujas
Pēc Ibrahima pavēles tika atrasts Papaflesasa līķis bez galvas. Galva tika nomazgāta un savienota ar ķermeni, piesienot tos mietam.
Ibrahims, uzrunājot savus virsniekus, sacīja: “Viņš tiešām bija spējīgs un drosmīgs cilvēks. Viņš mums varēja būt noderīgāks, ja mums būtu izdevies viņu notvert gūstā”. Šī aina leģendās apaugusi ar tādām detaļām kā Ibrahima skūpsts uz Papaflesasa pieres, kā cieņas apliecinājums, un frāze: "ja grieķiem ir daudz tādu kā viņš, tad mēs viņus nekad neuzvarēsim". Bet šādas detaļas nav apstiprinājuši Ibrahima franču virsnieki, kas bija klāt notikuma vietā.
Sekas
Ibrahims turpināja savu uzbrukumu, nopostot Kalamatu un Tripoli. Vienlaikus valdība bija spiesta atbrīvot no ieslodzījuma savu populāro pretinieku Kolokotroni, kurš uzsāka pret Ibrahima grupējumu ne visai veiksmīgu partizānu karu. Galu galā kara likteni izšķīra lielvalstu atklāta iejaukšanās grieķu pusē.
ISS Dome
ISS Dome ir daudzfunkcionāla halle Diseldorfā, Vācijā. Arēna tika atklāta. Arēnā savas mājas spēles aizvada Vācijas hokeja līgas klubs HK Diseldorfa. Arēnā notiek arī dažādi koncerti.
Kingslijs Komans
Kingslijs Komans (Kingsley Coman; dzimis ) ir Francijas futbolists, kas parasti spēlē malējā pussarga pozīcijā, Francijas futbola izlases dalībnieks. Pašlaik (2023) spēlē Vācijas Bundeslīgas kluba Minhenes "Bayern" sastāvā.
Sasniegumi
Paris Saint-Germain
Juventus
Bayern Munich
Francija
Ronis (uzvārds)
Ronis (sieviešu dzimtē Rone) ir latviešu cilmes uzvārds. Cilvēki ar šo uzvārdu:
Rudīte Kalpiņa
Rudīte Kalpiņa (dzimusi 1966. gada 4. augustā Rīgā) ir latviešu rakstniece, tulkotāja un publiciste, kultūras žurnāla “Domuzīme” galvenā redaktore (kopš 2015. gada). Viena no latviešu literatūras 1980. gadu "jaunā viļņa" un "skarbo meiteņu prozas" autorēm.
Dzīvesgājums
Mācījās Rīgas 6. vidusskolā un Tirdzniecības tehnikumā. Studēja Maskavas Gorkija Literatūras institūtā. 1983. gadā laikraksts "Padomju Jaunatne" publicēja viņas stāstu "Atpakaļ skatoties". 2003. gadā Kalpiņu uzņēma Latvijas Rakstnieku savienībā.
Žurnāls "Domuzīme"
2015. gada martā sāka iznākt literārais žurnāls "Domuzīme", kura galvenā redaktore ir Rudīte Kalpiņa, vēstures nodaļas redaktors — Mārtiņš Mintaurs, literārās nodaļas redaktori — Ingmāra Balode un Jānis Vādons, literārais redaktors un korektors — Jānis Kulmanis, bet māksliniece — Sarmīte Māliņa.
Vesels fon Štrinkede
Vesels fon Štrinkede (de, dzimšanas gads nezināms, miršanas gads nezināms) bija Livonijas ordeņa komturs.
Dzīvesgājums
Ieradās Livonijā 15. gadsimta septiņdesmitajos gados. Iesākumā uzturējās Viljandi. No 1480. līdz 1483. gadam - Daugavgrīvas komturs, no 1483. līdz 1489. gadam - Jelgavas komturs, bet no 1489. līdz 1504./1507. gadam - Alūksnes komturs.
Georgs Vilhelms Rihmanis
Georgs Vilhelms Rihmanis (de; 1711–1753) bija vācbaltiešu fiziķis, izdarīja pētījumus atmosfēras elektrības un meteoroloģijas nozarēs. Mihaila Lomonosova līdzgaitnieks un draugs.
Dzīvesgājums
Dzimis 1711. gada 22. (11. pēc VS) jūlijā Pērnavā. 1729. gadā viņš sāka studēt teoloģiju Halles Universitātē, bet 1730. gadā pārgāja uz Jēnas Universitāti, kur studēja dabaszinātnes. Krievijas Impērijas ķeizarienes Annas valdīšanas laikā viņš pārcēlās uz dzīvi Pēterburgā, kur bija impērijas vicekanclera grāfa Heinriha Johana Frīdriha Ostermaņa bērnu mājskolotājs (1732-1735).
1735. gadā Pēterburgas Zinātņu un mākslu akadēmijas prezidents Johans Albrehts fon Korfs Rihmanu uzņēma par akadēmijas studentu, 1735.-1740. gadā viņš bija profesora Krafta palīgs, 1740.-1741. gadā adjunkts. No 1741. līdz 1745. gadam viņš bija ārkārtējais fizikas profesors Pēterburgas Zinātņu akadēmijā, 1745. gadā Rihmanis izgudroja elektrometru un uzbūvēja elektrostatisko iekārtu. Vienlaikus ar Bendžaminu Franklinu ieteica zibensnovedēja lietošanu.
No 1745. līdz 1753. gadam fizikas profesors (un akadēmiķis). 1753. gada 6. augustā viņš Pēterburgā negaisa laikā gāja bojā, eksperimentējot ar savu nesazemēto "zibens mašīnu".
Trosku pils
Trosku pils ir 14. gadsimtā celtas un 17. gadsimtā nopostītas gotiskās pils drupas Čehijas ziemeļos, Liberecas apgabalā. Pils ir viens no Čehijas Paradīzes reģiona simboliem.
Pils drupas atrodas divu bazalta neku virsotnēs. Pili, izbūvējot pa tornim katrā virsotnē, 14. gadsimta otrajā pusē cēla husītu utrakistu līderis Čeneks no Vartenberkas. Abus torņus savienoja aizsardzības mūri. Husītu karu laikā pils bija katoļu piekritēju rokās, tāpēc 1424. gadā to aplenca husīti. 1428. gadā pils, izņemot vienu torni, nodega. Pēc tam pils vairākkārt mainīja īpašniekus, līdz Trīsdesmitgadu kara laikā 1648. gadā to nopostīja zviedru karaspēks un tā vairs netika atjaunota.
Zemessardzes Studentu bataljons
Latvijas Republikas Zemessardzes Studentu bataljons (ZS StBN) ir kājnieku bataljons, kas ietilpst 1. Rīgas brigādē. Bataljons uzskatāms par Atsevišķās studentu rotas idejisko pēcteci. Studentu bataljons ir vienīgais Zemessardzes bataljons, kas atrodas Rīgā, Vienības gatvē 56. Neskatoties uz nosaukumu, bataljona rindās tiek uzņemti ne tikai studenti.
Personālsastāvs
Studentu bataljonā dien vairāk nekā 650 zemessargu un 100 Zemessardzes veterānu.
Pazīstamākie Studentu bataljona zemessargi
Imants Zauls — alpīnists;
Rihards Kols — 12. Saeimas deputāts;
Vilnis Ķirsis — 12. Saeimas deputāts, Rīgas domes deputāts
Skapstu valks
Skapstu valks ir Klūgas kreisā krasta pieteka Kuldīgas novadā un Saldus novadā.
Tek austrumu-ziemeļaustrumu virzienā. Ietek Klūgā mežainā apvidū. Skapstu valku nešķērso valsts autoceļi.
Denī Vilnēvs
Denī Vilnēvs (fr, dzimis ) ir Kanādas kinorežisors, kinoproducents un scenārists. Četras reizes ieguvis Kanādas Ekrāna balvas kā labākais režisors par filmām Maelström (2001), Polytechnique (2009), "Ugunsgrēki" (2010) un "Ienaidnieks" (2013).
Starptautiski Vilnēvs ir pazīstams ar vairākām kritiķu augstu novērtētām filmām, kā trilleri "Gūsteknes" (2013) un "Sicario: Narkokarš" (2015), kā arī zinātniskās fantastikas filmas "Atnācēji" (2016), "Pa asmeni skrejošais 2049" (2017) un "Kāpa" (2021). Par filmu "Atnācēji" Vilnēvs tika nominēts labākā režisora balvai 89. Kinoakadēmijas balvas ceremonijā.
Roberts Forsters
Roberts Voliss Forsters jaunākais (en, dzimis, miris ) bija ASV aktieris. Pazīstams par lomām filmās Medium Cool (1969), The Black Hole (1979), "Vienība Delta" (The Delta Force, 1986) un "Džekija Brauna" (1997). Par lomu filmā "Džekija Brauna" Forsters tika nominēts Amerikas Kinoakadēmijas balvai ka labākais aktieris otrā plāna lomā.
Piedalījies arī tādās filmās kā Reflections in a Golden Eye (1967), Alligator (1980), "Es, es pats un Airīna" (2000), "Malholanda ceļš" (2001), "Pēcteči" (2011), "Olimpa krišana" (2013), "Londonas krišana" (2016), What They Had (2018), El Camino: A Breaking Bad Movie (2019) un The Wolf of Snow Hollow (2020).
Piedalījies arī seriālos, kā Banyon (1971–1973), "Izredzētie: Pasauli glābjot" (2007–2008) un "Tvinpīka" (2017).
Medusmušas
Medusmušas, medusmušu dzimta (Apioceridae) ir mušveidīgo divspārņu dzimta, kas pieder pie laupītājmušu virsdzimtas (Asiloidea). Tā ir neliela monotipiska dzimta, kuras sastāvā ir tikai viena medusmušu ģints (Apiocera) ar 138 aprakstītām sugām. To tuvākās radinieces ir laupītājmušas (Asilidae), kas atšķirībā no medusmušām ir plēsīgas.
Izplatība
Medusmušas sastopamas sausos, smilšanos tuksneša vai pustuksneša biotopos: Ziemeļamerikas rietumpusē (Kanādā, ASV, Meksikā), Dienvidamerikā (Čīlē un Argentīnā), Dienvidāfrikā un Austrālijā.
Kopīgās īpašības
Medusmušu pieaugušo īpatņu ķermenis ir masīvs, vidēji liels vai liels, parasti 15—30 mm garumā. Tās ārēji atgādina laupītājmušas un ir tikpat spēcīgas un skaļas lidotājas. Medusmušas barojas ar ziedu nektāru vai saldajiem augu izdalījumiem, kas nopil lejup uz zemes. Tās var ļoti bieži novērot padzeramies no mitrām smiltīm. Arī kāpuri attīstās smiltīs ūdenstilpu krastos. Atšķirībā no pieaugušajiem īpatņiem tie ir plēsīgi.
Sistemātika
Medusmušu ģints (Apiocera)
Vārkava (Asares pagasts)
Vārkava ir ciems Jēkabpils novada Asares pagastā. Atrodas pagasta dienvidu daļā 7 km no pagasta centra Asares, 21 km no Aknīstes, 62 km no novada centra Jēkabpils un 172 km no Rīgas.
Apdzīvotā vieta atrodas pie autoceļa V800, Bērzu ezera krastā. Apdzīvotā vieta veidojusies ap Vārkavas (Warkau) pusmuižu.
Ogņens Cvitans
Ogņens Cvitans (hr; dzimis Šibenikā) ir Horvātijas starptautiskais lielmeistars šahā (1987).
Biogrāfija
Pārstāvējis Dienvidslāvijas un Horvātijas komandu lielākajos komandu šaha turnīros:
Par panākumiem turnīros FIDE 1982. gadā Cvitanam piešķīrusi starptautiskā meistara (IM), bet 1987. gadā - starptautiskā lielmeistara (GM) nosaukumu. 2010. gadā kļuvis par FIDE treneri.
Rīgas apģērbs
Rīgas apģērbs bija šūšanas izstrādājumu ražošanas apvienība Latvijas teritorijā, kas specializējās uz pieaugušo un bērnu apģērbu ražošanu. Apvienība tika dibināta 1963. gadā, apvienojot Rīgas šūšanas fabrikas "Rosme", "Sadarbība", "Avangards", "Brīvība", kā arī Liepājas fabriku "Sprīdītis", Jēkabpils šūšanas fabriku. Atsevišķi apvienības cehi atradās Pļaviņās, Baldonē, Ventspilī, Talsos, Jaunjelgavā un Viesītē. "Rīgas apģērbs" specializējās sieviešu un bērnu kleitu, vīriešu un bērnu virskreklu, mazu bērnu un jaundzimušo veļas un sieviešu galantērijas izstrādājumu ražošanā. 1965. gadā apvienībai tika pievienots PSRS Sakaru ministrijas Rīgas ražošanas kombināts, bet 1966. gadā Liepājas tekstilrūpniecības kombināts. 1978. gadā "Rīgas apģērbs" tika apbalvots ar Darba Sarkanā Karoga ordeni. "Rīgas apģērba" ilggadīgais vadītājs bija apvienības ģenerāldirektors F.Rumme, kas vadīja apvienību no 1963. līdz 1979. gadam. "Rīgas apģērba" ražotnes tika paplašinātas un rekonstruētas. Tā 1986. gadā tika saražots 970 tūkst. kleitu, 2,9 mlj. vīriešu un bērnu virskreklu, 317 tūkst. sieviešu blūžu, 4,9 mlj. sieviešu galantēriju, 5,4 mlj. zīdaiņu veļas komplektu u.c. Saražotā produkcija sasniedza 83,6 mlj. rubļu (mazumtirdzniecības cenās). Produkcija tika eksportēta uz pārējām PSRS republikām, kā arī uz Poliju, Kubu, Afganistānu, Zambiju, Tanzāniju, Mongoliju un citām valstīm. Rīgā atradās firmas veikals "Lotoss". Apvienībai bija sava profesionāli tehniskā skola. Apvienības darbinieku rīcībā bija 4 bērnudārzi un pionieru nometne. Neilgi pēc valsts neatkarības pasludināšanas 1991. gada 28. decembrī ražošanas apvienība "Rīgas apģērbs" tika likvidēta, un uz tās pamata tika dibinātas vairākas akciju sabiedrības: "Arno", "Vēlme", "Rīgas apģērbs", "Rosme". Pašlaik no tām pastāv tikai uzņēmums "Rosme", kas specializējas sieviešu apakšveļā, bet pandēmijas laikā sāk sejas masku ražošanu.
Dežāns
Dežāns (fr) bija franču vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 221 punktu, izcīnot 74. vietu.
Aveņvaboļu dzimta
Aveņvaboļu dzimta ( Jacquelin du Val, 1858) ir vaboļu dzimta, kurā ietilpst apmēram 20 sugas. Tās ir nelielas vaboles, kuru garums ir 2,5—5,5 mm. Pieaugušās vaboles barojas uz dažādu augu ziediem. Kāpuri barojas koku augļos. Dažu sugu kāpuri barojas lapu gallos (piemēram, Xerasia grisescens).
Madžuļi
Madžuļi var būt:
Lietuvas krievi
Lietuvā dzīvojošie krievi, no kuriem lielākā daļa uz Lietuvu pārcēlās 20. gadsimta otrajā pusē, pārsvarā dzīvo pilsētās. Saskaņā ar 2021. gada Lietuvas iedzīvotāju skaitīšanas datiem 2021. gadā Viļņā, Klaipēdā, Visaginā, Kauņā, Šauļos, Jonavā, Panevēžā, Grigišķēs un Lentvarē dzīvoja 105 343 krievi jeb 74,65 % no Lietuvas krieviem. Saskaņā ar 2021. gada Lietuvas tautas skaitīšanas datiem etniskie krievi Viļņas pilsētā veidoja 9,61% iedzīvotāju, Klaipēdas pilsētā – 16,03%, bet Kauņas pilsētā – 2,89%.
Mežāre
Mežāre ir ciems Jēkabpils novada Mežāres pagastā, pagasta centrs. Izvietojusies pie autoceļa A12 un Krustpils—Rēzeknes dzelzceļa 25 km no novada domes Jēkabpilī un 169 km no Rīgas.
Apdzīvotā vieta izaugusi padomju gados teritorijā starp veco Mežāri (Vecmežāri) un Mežāres staciju kā padomju saimniecības «Mežāre» ciemats. Mežārē atrodas pagasta pārvalde, pamatskola, kultūras nams, pasts, feldšeru un vecmāšu punkts, veikals.
Kamjanske
Kamjanske (uk) ir pilsēta Ukrainas dienvidos, Dņipropetrovskas apgabalā. Izvietojusies apgabala vidusdaļā, Dņepras labajā krastā 40 km no apgabala centra Dņipro, ietilpst tās aglomerācijā. Pilsēta administratīvi iedalās trīs rajonos, pilsētas padomei pakļauts Karnauhivkas pilsētciemats.
Kazaku dibinātais Kamjanskes ciems, kas ir mūsdienu pilsētas pirmsākumi, vēstures avotos pirmoreiz minēts 1750. gadā sakarā ar baznīcas būvniecību. Pēc Zaporižjas Sečas likvidēšanas 1775. gadā Kamjanskei piešķīra militārās apmetnes statusu; 1782. gadā tajā dzīvoja ap 1000 iedzīvotāju. Ciema strauja attīstība sākās 19. gadsimta otrajā pusē sakarā ar metalurģijas attīstību. 1887. gadā tiek uzbūvēta tā laika Krievijā lielākā metalurģijas rūpnīca. 1923. gadā Kamjanskei piešķir pilsētas tiesības, bet 1936. gadā pārdēvē par Dņeprodzeržinsku (Дніпродзержинськ) par godu Feliksam Dzeržinskim. 2016. gadā pilsētai atjaunots sākotnējais nosaukums.
Mūsdienās ievērojams enerģētikas (Dņeprodzeržinskas HES), metalurģijas un mašīnbūves centrs.
Kļavlapu balanda
Kļavlapu balanda (la) ir amarantu dzimtas suga, kura ir sastopama šaurā areālā, galvenokārt Austrumeiropā. Atsevišķi eksemplāri un grupas aug upju sērēs, miklos krastu smiltājos, nezālienēs, ļoti reti mitrā jūras liedagā.
Latvija atrodas uz sugas areāla ziemeļrietumu robežas — kļavlapu balanda ir sastopama ļoti nevienmērīgi; nereti Daugavas un Gaujas krastos, ļoti reti vai nav sastopama pārējā teritorijā. Suga ir ierakstīta Latvijas Sarkanajā grāmatā 3. kategorijā.
Tallulah
Tallulah ir 2016. gada drāma, kuras režisore un scenārija autore ir Siana Hedera. Galvenās lomas atveido Elena Peidža, Temija Banšarda un Elisone Dženija. Filmas pirmizrāde notika Sandensas kinofestivālā.
Neapmierināta Manhatanas mājsaimniece izmisīgi vēlas atbrīvoties no sava mazuļa, tāpēc pieņem darbā par auklīti svešinieci.
Aizupes (Tīnūžu pagasts)
Aizupes ir ciems Ogres novada Tīnūžu pagastā. Izvietojies pagasta dienvidaustrumos pie autoceļa P5 Ogres pilsētas ziemeļu pierobežā 5,5 km no pagasta centra Tīnūžiem un 37 km no Rīgas. Ciemā atrodas Ogres tehnikums un Vidzemes ledus halle.
Iedzīvotāju skaita izmaiņas
Esošajās robežās, pēc CSP un OSP datiem.
Bezdezas pils
Bezdezas pils ir 13. gadsimtā celtas gotiskās pils drupas Čehijas ziemeļos, Liberecas apgabalā 6 kilometrus uz dienvidaustrumiem no Doksu pilsētas.
Pils drupas atrodas fonolīta klints virsotnē 604 metrus virs jūras līmeņa. Pili 1264. gadā sāka celt Bohēmijas karalis Otokārs II Pšemisls. Pils tika pabeigta Vāclava II laikā. Trīsdesmitgadu kara laikā pēc Baltā kalna kaujas pils tika piešķirta Albrehtam fon Vallenšteinam, kas to savukārt piešķīra benediktīniešiem, kas šeit 17. gadsimtā ierīkoja krusta ceļu un izveidoja pili par svētceļojumu vietu. 1785. gadā Austrijas imperators Jozefs II likvidēja klosterus un pils pamazām sabruka. Interese par pili atkal parādījās 19. gadsimtā līdz ar romantisma uzplaukumu. Pils tēlu daiļradē izmantojuši Karels Hineks Māha un Bedržihs Smetana.
Svešais starp savējiem
Svešais starp savējiem (en) ir ASV spiegu trillera seriāls, kura autori ir Hauards Gordons un Alekss Gansa. Seriāls tika pārraidīts no 2011. gada līdz 2020. gadam Showtime kanālā. Seriālam ir iznākušas 8 sezonas.
Seriālā galvenās lomas tēlo Klēra Deinsa, kura attēlo Keriju Metisoni — CIP aģenti ar bipolāriem traucējumiem un Demjens Lūiss, kurš tēlo Nikolasu Broudiju — amerikāņu karavīru. Metisone uzskata, ka Broudijs, kuru Al-Qaida turēja gūstā, ir pārvērsts par ienaidnieku un ir drauds ASV.
Svešais starp savējiem 2011. gadā un 2012. gadā saņēma Zelta globusa balvu kā labākais drāmas seriāls, kā arī Emmy balvu par labāko drāmas seriālu 2012. gadā.
Dabaszinātņu bibliotēka
Dabaszinātņu bibliotēka ir viena no 8 Latvijas Universitātes Bibliotēkas nozares bibliotēkām. Latvijas Universitātes Bibliotēka ir lielākā, valsts nozīmes akreditēta augstskolas bibliotēka Latvijā. Dabaszinātņu bibliotēka atrodas LU Dabas mājā, Rīgā, Jelgavas ielā 1, 1. stāvā.
Dabaszinātņu bibliotēka tika iekārtota uzreiz pēc LU Dabas mājas oficiālās atklāšanas, kas notika 2015. gada 7. septembrī, klātesot valsts augstākajām amatpersonām – Latvijas Valsts prezidentam Raimondam Vējonim un toreizējai Izglītības un zinātnes ministrei Mārītei Seilei. Jaunbūves atklāšanā piedalījās Latvijas Universitātes rektors Indriķis Muižnieks, LU Dabas mājas būvniecības projektu vadītāja Kitija Gruškevica.
Par bibliotēku
Gatavošanās Dabaszinātņu bibliotēkas iekārtošanai tika uzsākta 2014. gada rudenī. Tā veidojusies no trim kādreizējām LU Bibliotēkas nozaru bibliotēkām: Ķīmijas zinātņu bibliotēkas (Valdemāra ielā 48), Zemes un vides zinātņu bibliotēkas (Alberta ielā 10) un Bioloģijas zinātņu bibliotēkas (Kronvalda bulvārī 4). Krājuma izvietošana tika uzsākta 2015. gada 8. septembrī – nākamajā dienā pēc ēkas oficiālās atklāšanas. Lietotāju apkalpošana pilnā apjomā tika uzsākta pēc 20 dienām. Lietotājiem ir pieejams brīvpieejas krājums, kurā var izvēlēties sev nepieciešamo informāciju. Kopumā Dabaszinātņu bibliotēkā pieejami 26 tūkstoši pieprasītākie un jaunākie izdevumi: vides zinātnē, ķīmijā, bioloģijā, ģeoloģijā, ģeogrāfijā, darba aizsardzībā, medicīnā un optometrijā, fizikā, kā arī neliela uzziņu daļa sociālajās zinātnēs.
Dabaszinātņu bibliotēka ir pirmā bibliotēka Latvijā, kura atvērta 24 stundas dienā 7 dienas nedēļā un tā iekļaujas LU Dabas mājas kopējā ēkas projektā. Bibliotēkai nav stingri nodalītu robežu vai durvju, drošības sistēmas atrodas pie ēkas ieejas. Bibliotēkas lietotāji var izmantot bibliotēku, bez ierobežojuma – pie pašapkalpošanās iekārtas var izsniegt, nodot, pagarināt patapinātos informācijas resursus. Bibliotēkas krājums ir aprīkots ar RFID (Radio-frequency identification) grāmatu aizsardzības sistēmu, kas ir pirmā šādi aprīkota LU Bibliotēkas nozaru bibliotēka.
Bibliotēka izvietota 2 līmeņos: 1. stāvā un antresola stāvā un sadalīta apkalpošanas zonā, pašapkalpošanās zonā, klusajā jeb individuālā darba zonā un skaļajā jeb darba grupu zonā.
Dabaszinātņu bibliotēkā ir pieejams konsultants uzziņu un individuālo konsultāciju saņemšanai. Bibliotēka sniedz vienotu LU Bibliotēkas pamatpakalpojumu un maksas pakalpojumu klāstu. Bibliotēka nodrošina apmācības auditorijās, sadarbībā ar fakultātēm veido jaunāko informācijas resursu iepirkumus, veic pētniecisko darbu, un pētniecisko izstāžu veidošanu, kas papildina LU Dabas mājas ikdienu.
Bibliotēkas darba laiks
Dabaszinātņu bibliotēkas bibliotekāra-konsultanta darbalaiks:
Cirgaļi
Cirgaļi (arī Cirgaļu mežniecība, Latvijas PSR laikā arī Priedaine) ir ciems Valkas novada Zvārtavas pagastā. Atrodas pagasta austrumu daļā 8,8 km no pagasta centra Stepiem, 28,2 km no novada centra Valkas un 162,7 km no Rīgas.
Apdzīvotā vieta atrodas pie autoceļa P23 (Valka—Vireši).
Traleru iela
Traleru iela ir iela Rīgā, Ziemeļu rajonā, Mangaļsalā. Tā sākas pie krustojuma ar Mangaļsalas ielu un beidzas strupceļā. Ielas garums ir 283 metri.
Ielu savienojumi
Traleru iela krustojas ar:
Pistoija
Pistoija ir pilsēta Itālijā, Toskānas reģionā, Pistoijas provinces administratīvais centrs. Pilsēta atrodas aptuveni 30 km uz ziemeļrietumiem no Florences.
Senajos laikos pilsēta bija zināma kā Pistorija (Pistoria). Tajā dzīvoja galli, ligūri un etruski. 6. gadsimtā p.m.ē. tā nonāca Senās Romas kontrolē un bija zināma ar latīņu nosaukumu Pistorium vai Pistoriae. 5. gadsimtā Pistoija kļuva par bīskapiju. 11. gadsimtā tā kļuva par brīvu komūnu, bet 1329. gadā nonāca Florences ietekmē.
Saskaņā ar leģendu, no pilsētas nosaukuma ir radies vārds "pistole", kuras tur sāka ražot 16. gadsimtā.
Čečeni Eiropā
Čečeni Eiropā ir čečenu diaspora, kurā ir vairāk nekā 300 000 cilvēku. Pēc pirmā un otrā Čečenijas kara tika reģistrēta masveida čečenu bēgšana uz Rietumeiropas valstīm.
2020. gada 1. februārī Bela Baha (īstajā vārdā Bahajeva) kļuva par Bundestāga deputāti. Viņa ir dzimusi 1990. gadā Magdeburgā. Bahajeva 2007. gadā iestājās SPD, bet 2018. gadā viņa Minhenes Universitātē aizstāvēja disertāciju tiesību zinātnēs. Bahajeva bija pirmā čečenu deputāte Bundestāgā.
Ukrainas austrumos Ukrainas armijas pusē pašlaik cīnās Eiropas čečeni, no kuriem ir veidoti Džohara Dudajeva un Šeiha Mansura vārdā nosauktie bataljoni.
Rozalinda (pavadonis)
Rozalinda, arī Urāns XIII, ir Urāna pavadonis. Tas ir astotais pavadonis pēc kārtas, skaitot no Urāna.
Atklāšana un nosaukums
Pavadonis tika atklāts 1986. gada 13. janvārī, Voyager programmas zinātniekiem izpētot starpplanētu zondes „Voyager 2” attēlus. Tam tika piešķirts pagaidu apzīmējums S/1986 U4. Starptautiskā Astronomijas savienība pavadonim vēlāk piešķīra nosaukumu Rozalinda. Rozalinda ir tēls Viljama Šekspīra komēdijā „Kā jums tīk”.
Orbīta un fizikālie parametri
Rozalindas diametrs ir apmēram 72 ± 12 km. Rozalinda pieder Porcijas grupai, kurā vēl atrodas Bjanka, Kresīda, Dezdemona, Džuljeta, Porcija, Kupidons, Belinda un Perita. Visiem šiem pavadoņiem ir līdzīgas orbītas un fotometriskās īpašības. Rozalinda ir mazizpētīts pavadonis. „Voyager 2” attēlos tas izskatās kā gandrīz apaļš objekts. Pavadoņa garuma pret platumu attiecība ir 0,8 – 1,0. Rozalindas virsma izskatās pelēka.
Starp Rozalindu un Kordēliju pastāv gandrīz pilnīga 3:5 orbitālā rezonanse.
Šķēle (uzvārds)
Šķēle ir latviešu cilmes uzvārds. Cilvēki ar šo uzvārdu:
Baltā balanda
Baltā balanda (la) ir amarantu dzimtas suga ar kosmopolītisku izplatību - tā ir sastopama visur, neiekļaujot Arktiku un Antarktīdu. Tas ir viens no vismainīgākā izskata lakstaugiem pasaulē. Nodala varietātes, pasugas vai šos taksonus aplūko kā tuvas sugas.
Latvijā ļoti bieži visā teritorijā.
Atsevišķi eksemplāri un dažāda lieluma grupas sastopamas visur, kur noris cilvēka darbība.
Ziemeļindijā baltā balanda, kur tā tiek dēvēta par bathua, tiek plaši audzēta un izmantota kulinārijā.
Burgužno
Burgužno (fr) bija franču vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 220 punktus, izcīnot dalīto 75. vietu.
Kokandas haniste
Haniste atradās auglīgajā Fergānas ielejā un Taškentas oāzē ar galvaspilsētu Kokandā. Salīdzinot ar Buhāru, tā bija mazāk islāmiska un vairāk nomadiska valsts, kuras iedzīvotāji sekoja senajām nomadu tradīcijām. Apdzīvoja uzbeki, tadžiki, kazahi, kirgīzi, kipčaki un citi tjurku nomadi. Iedzīvotāju skaits 19. gadsimta beigās bija ap 2 miljoniem cilvēku. 1867. gadā Kokandas pilsētā dzīvoja 80 000 cilvēku. Hanistes labklājība balstījās uz Sirdarjas upes nestajiem ūdeņiem, tirdzniecību ar Ķīnu un Indiju.
Izveidojās 1709. gadā, atšķeļoties no Buhāras hanistes. Hanistē valdīja uzbeku Minu dinastija, kuras varu apstrīdēja kirgīzu un kipčaku vadoņi. 1758. gadā Kokanda kļuva par Ķīnas impērijas vasaļvalsti, un palika tāda līdz 1814. gadam. Pēc 1800. gada palielināja savu teritoriju uz Buhāras emirāta rēķina, 1809. gadā iekarojot Taškentu un 1814. gadā Turkistānu ziemeļos. Savu lielāko varenību sasniedza pēc 1821. gada. 1842. gadā zaudēja karā Buhārai, nonākot tās pakļautībā. Nākamos 20 gadus hanisti plosīja pilsoņu karš starp dažādām troņu pretendentu frakcijām.
1865. gadā Krievijas armija ģenerāļa Čerņajeva vadībā iebruka Kokandas hanistē, uzskatot to par vieglāk iekarojamo valsti, iepriekš vienojoties ar Kokandas augstmaņiem, kas baidījās no Buhāras un Ķīnas uzbrukuma. 1865. gadā krievi ieņēma Taškentu, Turkistānu, un Šimkentu. 1867. gadā hanistes teritoriju iekļāva Turkestānas ģenerālguberņā, hanam atstājot ierobežotu varu. 1875. gada pavasarī sākās tautas sacelšanās pret hanu Hudajaru, kurš bēga uz Taškentu. Viņa dēls Nasredīns 26. jūnijā kāpa tronī un izsludināja džihādu pret Krieviju. 22. augustā fon Kaufmana vadītā armija sakāva 10 000 vīru lielo kokandiešu armiju, kaujā nogalinot vismaz 2000 kokandiešu, paši zaudējot piecus kritušos. 29. augustā krievi ieņēma Kokandu un novembrī pretošanās bija apspiesta. 1876. gada 19. februāri hanisti likvidēja, izveidojot Fergānas apgabalu Krievijas Turkestānas ietvaros.
Autoceļš V555
V555 autoceļš Dziļāri—Rogovka ir Latvijas vietējais autoceļš, kas savieno autoceļu P36 pie Dziļāriem ar autoceļiem V499, V529 un V593 Rogovkas centrā. Autoceļš ir 21,4 km garš un klāts ar asfaltbetona un grants segumu. Ceļš šķērso Rēzeknes novada Gaigalavas un Nautrēnu pagastus.
Vēsture
2015. gada 27. janvārī tika izsludināts konkurss par autoceļa posma Rasnupļi—Rogovka (19,2—21,4 km) seguma uzturēšanas darbiem.
Lietuvas poļi
Lietuvas poļi (poļu: Polacy na Litwie, lietuviešu: Lenkai Lietuvā) ir otra lielākā etniskā grupa un lielākā etniskā minoritāte Lietuvā, kas saskaņā ar 2021. gada Lietuvas tautas skaitīšanas datiem veido 6,53 % iedzīvotāju jeb 183 421 cilvēku.
Poļi dzīvo kompakti pilsētās un ciematos valsts austrumos.
Soters
Pāvests Soters (dzimšanas datums nav zināms, miris ap 174. gadu) bija Romas bīskaps un līdz ar to katolisma tradīcijā tiek uzskatīts par vienu no Romas pāvestiem. Šajā amatā viņš bija aptuveni no 167. līdz 174. gadam. Bieži tiek uzskatīts, ka viņš, tāpat kā citi sākotnējie Romas bīskapi, bija moceklis, bet oficiāli viņam šis statuss nav piešķirts. Toties viņš ir atzīts par svēto. Sotera piemiņas diena ir 22. aprīlis.
Stadions pie Nisas
Stadions pie Nisas (cz) ir futbola stadions Čehijas Liberecas apgabala centrā Liberecā valsts ziemeļos. 1933. gadā uzceltajā un 1995. un 2001. gadā rekonstruētajā stadionā ir 9 900 sēdvietas un tajā savas mājas spēles aizvada Liberecas "Slovan" futbolkomanda.
Foronīdi
Foronīdi (Phoronida) ir jūras bezmugurkaulnieku tips no pirmmutnieku apakšnodalījuma. Šis ir viens no mazskaitlīgākajiem un mazāk pētītajiem tipiem. Tajā ir ap 20 sugām no 3 ģintīm. Lielāka foronīdu daļa ir kosmopolīti, un ir izplatīti visās jūras un okeānos. Tie bieži vien ir sastopami piekrastes zonā līdz 400 metru dziļumam, taču visbiežāk dzīvo dziļumā līdz 70 metriem. Foronīdiem ir sēdošs dzīvesveids.
Morfoloģija
Pieaugušiem foronīdiem ir 0,6 līdz 45 cm garš tārpveida ķermenis, kas atrodas hitīna caurulītē, kuras apakšējais gals ir iegremdēts dūņās vai smiltīs. No caurulītes augšgala lien arā galvas daļa ar lofoforu - ar sariņiem klātu un radiāli, pakavveidīgi vai spirāliski izvietotu taustekļu kūli. Starp taustekļiem atrodas iegarena mute. Foronīdi barojas ar sīkiem organismiem, kuri nosēžas uz taustekļiem un pēc tam ar sariņu palīdzību kopā izdalītām gļotām tiek aiztransportēti līdz mutei. Zarna ir cilpveidīga; anālā atvere atrodas uz muguras netālu no mutes. Izvadorgānus veido metanefrīdiju pāris, kas atveras piltuvveidīgi divās vietās ķermeņa dobumā. Pārstrādātie produkti ārā tiek izvadīti caur atveri ķermeņa priekšējā galā. Caur šo atveri tiek izvadīti arī dzimumorgānu produkti, kas izveidojas ķermeņa aizmugurējā galā. Foronīdiem ir noslēgta asinsrites sistēma, kas sastāv no muguras un vēdera asinsvadiem. Muguras asinsvads sašaurinās un asinis tek no ķermeņa aizmugurējās dāļas uz priekšējo. Aizmugurējā daļā asinsvadi pāriet no viena otrā. Nervu sistēma ir ļoti primitīva, kas domājams nav saistīta ar nekustīgo dzīvesveidu, bet gan tāda primāri ir bijusi. Foronīdiem ir difūza tipa zemādas nervu pinumi, un tikai šo dzīvnieku ķermeņa priekšējā galā starp muti un anālo atveri ir izveidojies blīvāks nervu pinums.
Vairošanās un attīstība
Foronīdi ir divdzimumu un hermafrodīti. Vairošanās turpinās no pavasara līdz rudenim. Apaugļošanās lielākajai sugu daļai ir ārēji - iekšēja. Spermatozoīdi tiek iznērsti ūdenī un iekļūst mātītes ķermenī, kur notiek apaugļošanās. No oliņas izšķiļas planktona kāpurs — "aktinotroha". Kāpurs apmēram 20 dienas attīstas peldot ūdenī, bet pēc tam nosēžas dibenā un apm. 30 minūšu laikā pārvēršas par jaunu foronīdu. Foronīdu dzīves ilgums ir ap vienu gadu. Daļai sugu ir aprakstīta bezdzimumu vairošanās gareniski daloties. Phoronis ovalis sugai nelabvēlīgos apstākļos atliekot oliņas var notikt ķermeņa priekšējās daļas un lofofora autotomija, pēc kuras pārējā daļa vēlāk reģenerējas. Atdalījies lofofors peld ūdenī, bet pēc tam nosēžas uz grunts un izveido sev caurulīti. Ispējams arī tas spēj vēlāk vairoties. Foronīdu vairošanos 19. gadsimtā ir pētījis krievu zinātnieks I. Mečņikovs.
Sistemātika
Foronīdu tipu veido tikai divas ģintis ar 11 sugām. Bez to vēl atsevišķā Actinotrocha ģintī tiek iedalīti foronīdu kāpuri, kuru pieaugušās formas ir no Phoronis un Phoronopsis ģintīm.
Ādgraužu dzimta
Ādgraužu dzimta ( Latreille, 1804) ir vaboļu dzimta, kurā ietilpst apmēram 600 sugas. Pieaugušie īpatņi un kāpuri barojas ar sausām augu un dzīvnieku atliekām, dažas sugas barojas ar putekšņiem; citi pieaugušie īpatņi no Anthrenus un Attagenus ģintīm barojas uz ziediem, citi nebarojas vispār.
Medicīnā
Ādgraužu kāpuriem uz ķermeņa virsmas ir ērkšķveidīgi vai šķepveidīgi matiņi, kas var radīt alerģiskas reakcijas ar niezošu sajūtu, papulovezikulāro ādas bojājumu. Ādgraužu kāpuri ir bieži sastopami dzīvokļa piederumos, tādos kā grīda paklājā, pledā un apšuvumos vai glabātās drēbēs.
Jurijs Seļenskis
Jurijs Seļenskis (ru, dzimis, miris ) bija krievu rakstnieks un žurnālists, viens no slavenākajiem Astrahaņas apgabala literātiem. Viņa īstais uzvārds bija Gaļišņikovs, Seļenskis ir pseidonīms.
Dzīvesgājums
Dzimis 1922. gada 16. jūnijā Astrahaņā Vasilija Gaļišņikova un Aleksandras Budarinas ģimenē. Viņa vecāki bija zemnieki un pārcēlās uz Astrahaņu no Voroņežas guberņas.
18 gadu vecumā Juriju Gaļišņikovu iesauca Sarkanajā armijā un viņš piedalījās Otrajā pasaules karā. Pēc demobilizācijas 1946. gadā kļuva par žurnālistu, strādāja vietējā radio un laikrakstā "Volga". Tur viņš izdomāja pseidonīmu "Seļenskis", kas atvasināts no viņa dzimtās Astrahaņas apkaimes nosaukuma.
Septītais dēls
"Septītais dēls" (en) ir 2014. gada ASV fantāzijas filma, kuras režisors ir Sergejs Bodrovs. Filmā galvenās lomas atveido Džefs Bridžess, Bens Bārnss, Alīsia Vīkandere, Kits Haringtons, Olīvija Viljamsa, Antje Traue, Džimons Unsū un Džūliana Mora. Filma balstīta uz 2004. gada Džozefa Deleinija romānu The Spook's Apprentice.
Filma stāsta par septītā dēla septīto dēlu, kurš ir apveltīts ar īpašām spējām un spēj uzveikt ļaunos spēkus.
Filmas "Septītais dēls" pirmizrāde notika un to izplatīja Universal Pictures. Filma saņēma pārsvarā negatīvas kritiķu atsauksmes un nopelnīja 114,2 miljonus ASV dolāru pie 95 miljonu budžeta.
Danka Bartekova
Danka Bartekova (sk; dzimusi ) ir bijusī Slovākijas sportiste, šāvēja, olimpiskās bronzas medaļas ieguvēja stenda šaušanā, deviņkārtēja pasaules čempionāta medaļu ieguvēja, deviņkārtēja Eiropas čempione, pieckārtēja pasaules kausa posmu uzvarētāja, 2011. gada universiādes sudraba medaļas ieguvēja.
Starptautiskās Olimpiskās komitejas locekle, 2012. gadā uz 8 gadiem ievēlētā Sportistu komisijā.
Labā Indriķa balanda
Latvijā tā ir uzskatāma par adventīvu sugu, tā ir sastopama ļoti reti. Latvija atrodas ziemeļaustrumos no sugas izplatības areāla.
Tirdzniecības centrs
Tirdzniecības centrs ir centralizēti vadīts mazumtirdzniecības objekts. Lai gan šis termins bieži tiek attiecināts uz jebkuru plašāku mazumtirdzniecības vietu, precīzāk tirdzniecības centrs tiek definēts kā speciāli projektēts un būvēts mazumtirdzniecības objekts ar kopējo platību vismaz 5000 m2, kurā ir vairāk par 10 nomniekiem un viens nomnieks neaizņem vairāk par 70% no nomas platības. Tirdzniecības centri apvieno pārtikas lielveikalus, specializētus veikalus un pakalpojumu uzņēmumus, kuri savā starpā savienoti ar gaiteņiem. Mūsdienās tirdzniecības centros bieži ir atrodami ne tikai veikali, bet arī restorāni, kinoteātri un dažādas citas izklaides iespējas.
Par pirmo moderno tirdzniecības centru Latvijā uzskata tirdzniecības centru "Dole" Rīgā, kas pēc rekonstrukcijas tika atvērts 1997. gadā. Kopš tā brīža Rīgā un citās Latvijas pilsētās sākās plaša tirdzniecības centru būvniecība, kas turpinās arī mūsdienās.
Leja (uzvārds)
Leja ir latviešu cilmes uzvārds. Cilvēku ar šo uzvārdu:
Apsilocephalidae
Apsilocephalidae ir mušveidīgo divspārņu dzimta, kas pieder pie laupītājmušu virsdzimtas (Asiloidea). Šajā dzimtā ietilpst 4 mūsdienu sugas un 2 fosilas sugas. Sastopamas Nearktikā, Austrālijā un Jaunzēlandē, sausos biotopos. Šīs dzimtas sugām tuvākās radinieces ir samtmušas (Therevidae), no kurām Apsilocephalidae atdalīta 1991. gadā. Abas dzimtas var atšķirt pēc dzimumorgāniem.
Kondicionieris
Kondicionieris ir ierīce optimālu klimatisko apstākļu uzturēšanai. Vienkāršākajā formā gaisa kondicionieris ir paredzēts noteiktas telpas temperatūras regulēšanai un uzturēšanai. Gaisa kondicionierus visbiežāk izmanto, lai karstā laikā samazinātu temperatūru telpās, kurās rodas pārmērīgs karstums (datu centros, metro vagonos, lidmašīnu kabīnēs, auditorijās, skatītāju zālēs u. c.).
GSAT-9
GSAT-9 jeb South Asia Satellite ir Indijas sakaru pavadonis, kas ietilpst GSAT sistēmā. Tas ģeostacionārajā orbītā palaists 2017. gada maijā. Pavadoni izgatavojusi un apkalpo Indijas Kosmosa pētījumu organizācija (ISRO). Tas paredzēts sakaru pakalpojumiem Dienvidāzijas Reģionālās kooperācijas asociācijas dalībvalstīm.
Kosmiskā aparāts izgatavots uz platformas I-2K bāzes. Tā izmēri (saliktā stāvoklī) bija 1,53 × 1,65 × 2,40 m, starta masa 2230 kg. Tam resursi paredzēti 12 gadu darbībai. Pavadonī uzstādīti 12 Ku joslas raidītāji, kā arī navigācijas aparatūra GAGAN sistēmai. Pirmoreiz Indijā izgatavotā pavadonī izmantoti elektroreaktīvie dzinēji — četri Krievijā ražoti ksenona plazmas dzinēji orbītas uzturēšanas vajadzībām.
GSAT-9 tika palaists 11:27 UTC ar nesējraķeti GSLV Mk.II (lidojums F09) no Satiša Dhavana kosmosa centra 2. palaišanas laukuma.
Pavadonis tika novietots ģeostacionārajā orbītā punktā 48° austrumu garuma.
Meitene vilcienā
"Meitene vilcienā" (en) ir 2016. gada trilleris, kas balstīts uz Polas Hokinsas tāda paša nosaukuma debijas romānu. Filmas režisors ir Teits Teilors. Galvenās lomas atveido Emilija Blanta, Rebeka Fērgusone, Heilija Beneta, Džastins Terū, Lūks Evanss, Elisone Dženija, Edgars Ramirezs un Līza Kudrova. Filmas pirmizrāde notika Londonā.
Bohumils Hrabals
Hrabals bija labs stāstnieks, mīlēja pavadīt laiku Prāgas alus bārā U zlatého tygra, kur 1994. gadā tikās ar Havelu, Klintonu un Olbraitu. Miris, izkrītot pa slimnīcas logu, kad centās pabarot baložus. Pēc Hrabala vēlēšanās uz zārka bija iegravēts Polnas alus darītavas nosaukums (tur pirmoreiz satikās viņa māte un patēvs).
Nuri Šahins
Nuri Šahins (tr; dzimis ) ir Vācijā dzimis turku futbolists, kas spēlē pussarga pozīcijā. Pašlaik (2021) Šahins pārstāv Turcijas Superlīgas klubu Antalyaspor un līdz 2017. gadam spēlēja Turcijas futbola izlasē.
Klubu karjera
Šahins ir dzimis Rietumvācijā, kurā viņš arī uzsāka savas futbolista gaitas, pārstāvot jauniešu klubu RSV Meinerzhagen, bet kopš 2000. gada Dortmundes "Borussia" jauniešu klubu.
Dortmundes "Borussia" jauniešu klubā Šahins nospēlēja 5 gadus, līdz 2005. gadā Šahinu izsauca uz Dortmundes "Borussia" pirmo komandu. 2005. gada 6. augustā Šahins, būdams 16 gadus un 335, aizvadīja savu pirmo spēli Dortmundes "Borussia" pirmās komandas sastāvā un kļuva par visu laiku jaunāko spēlētāju, kurš ir aizvadījis spēli Vācijas Bundeslīgā. 25. novembrī Šahins guva savus pirmos vārtus Bundeslīgā, kļūstot arī par Bundeslīgas visu laiku jaunāko vārtu guvēju.